|  |
| --- |
| **N Á R O D N Á R A D A  S L O V E N S K E J R E P U B L I K Y****VII. volebné obdobie** |
|  |

*Návrh*

**Zákon**

**z.........2019,**

**ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 597/2003 Z. z. o financovaní základných škôl, stredných škôl a školských zariadení v znení zákona č. 523/2004 Z. z., zákona č. 564/2004 Z. z. , zákona č. 689/2006 Z. z., zákona č. 245/2008 Z. z., zákona č. 462/2008 Z. z., zákona č. 179/2009 Z. z., zákona č. 184/2009 Z. z., zákona č. 38/2011 Z. z., zákona č. 390/2011 Z. z., zákona č. 325/2012 Z. z., zákona č. 345/2012 Z. z., zákona č. 81/2013 Z. z., zákona č. 464/2013 Z. z., zákona č. 307/2014 Z. z., zákona č. 377/2014 Z. z., zákona č. 61/2015 Z. z., zákona č. 188/2015 Z. z., zákona č. 125/2016 Z. z., zákona č. 182/2017 Z. z. zákona č. 209/2018 Z. z., zákona č. 367/2018 Z. z. a zákona č. 209/2019 Z. z. sa mení a dopĺňa takto:

1. V § 3 ods. 2 sa písmeno a) dopĺňa bodom 14, ktorý znie:

„14. osobné náklady pomocných vychovávateľov.“.

2. V § 3 sa odsek 3 dopĺňa písmenom q), ktoré znie:

„q) osobné náklady pomocných vychovávateľov.“.

3. Za § 4e sa vkladá § 4f, ktorý vrátane nadpisu znie:

„**4f**

**Finančné prostriedky na osobné náklady pomocných vychovávateľov**

(1) Ministerstvo môže prideliť z kapitoly ministerstva a z kapitoly ministerstva vnútra na žiadosť zriaďovateľa verejnej školy finančné prostriedky na osobné náklady pomocných vychovávateľov.

(2) Žiadosť zriaďovateľa o pridelenie finančných prostriedkov na osobné náklady pomocných vychovávateľov obsahuje najmä

a) počet žiakov, na ktorých sa požadujú finančné prostriedky,

b) dôvody, pre ktoré považuje zriaďovateľ pridelenie finančných prostriedkov za nevyhnutné.

(3) Žiadosť podľa odseku 2 na nový školský rok predkladá zriaďovateľ ministerstvu prostredníctvom príslušného okresného úradu v sídle kraja najneskôr do 31. mája príslušného kalendárneho roka.

(4) Ministerstvo prideľuje zriaďovateľovi verejnej školy finančné prostriedky na osobné náklady pomocných vychovávateľov najmä podľa

a) závažnosti dôvodov uvedených zriaďovateľom v žiadosti,

b) skutočnosti, či boli zriaďovateľovi školy pridelené finančné prostriedky v predchádzajúcom kalendárnom roku.

(5) Ak pomocný vychovávateľ skončil činnosť v škole pred uplynutím obdobia, na ktoré boli zriaďovateľovi poskytnuté finančné prostriedky, zriaďovateľ školy predloží okresnému úradu v sídle kraja zúčtovanie poskytnutých finančných prostriedkov do desiatich dní od skončenia činnosti pomocného vychovávateľa v škole a nevyčerpané finančné prostriedky vráti. Okresný úrad v sídle kraja do piatich dní od predloženia zúčtovania zriaďovateľom oznámi ministerstvu návrh na pridelenie vrátených finančných prostriedkov. Ministerstvo pridelí tieto finančné prostriedky ďalšiemu žiadateľovi podľa odseku 4.

(6) Ministerstvo každoročne zverejňuje zoznam škôl a ich zriaďovateľov, ktorým boli pridelené finančné prostriedky na osobné náklady pomocných vychovávateľov, a výšku pridelených finančných prostriedkov na svojom webovom sídle najneskôr do 31. júla príslušného kalendárneho roka.“.

4. V § 8b ods. 1 sa písmeno c) dopĺňa bodom 14, ktorý znie:

„14. finančných prostriedkov na osobné náklady pomocných vychovávateľov.“.

**Čl. II**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z., zákona č. 324/2012 Z. z., zákona č. 125/2013 Z. z., zákona č. 464/2013 Z. z., zákona č. 307/2014 Z. z., nálezu Ústavného súdu Slovenskej republiky č. 330/2014 Z. z., zákona č. 377/2014 Z. z., zákona č. 61/2015 Z. z., zákona č.188/2015 Z. z., zákona č. 440/2015 Z. z., zákona č. 125/2016 Z. z., zákona č. 216/2016 Z. z., zákona č. 56/2017 Z. z., zákona č. 151/2017 Z. z., zákona č. 178/2017 Z. z., zákona č. 182/2017 Z. z., zákona č. 62/2018 Z. z., zákona č. 209/2018 Z. z., zákona č. 210/2018 Z. z., zákona č. 365/2018 Z. z., zákona č. 375/2018 Z. z., zákona č. 209/2019 Z. z. a zákona č. 221/2019 Z. z. sa mení a dopĺňa takto:

1. V § 28 ods. 14 sa na konci pripájajú tieto slová: „a pomocný vychovávateľ“.

2. V § 30 ods. 6 sa na konci pripájajú tieto slová: „a pomocný vychovávateľ“.

3. § 33 sa dopĺňa odsekom 13, ktorý znie:

„(13) V strednej škole môže pôsobiť aj pomocný vychovávateľ.“.

4. V § 95 ods. 9 sa na konci pripájajú tieto slová: „a pomocní vychovávatelia“.

5. Za § 145 sa vkladá § 145a, ktorý vrátane nadpisu znie:

„**§ 145a**

**Postavenie pomocného vychovávateľa**

**P**omocný vychovávateľ môže vykonávať činnosť aj na základe na základe zmluvy o dobrovoľníckej činnosti podľa osobitného predpisu.80b)“.

Poznámka pod čiarou k odkazu 80b znie:

„80b) Zákon č. 406/2011 Z. z. o dobrovoľníctve a o zmene a doplnení niektorých zákonov v znení neskorších predpisov.“.

**Čl. III**

Tento zákon nadobúda účinnosť 1. januára 2020.